b'\n_START_ARTICLE_\nUTF-8\n_START_PARAGRAPH_\nUTF-8 je eden izmed na\xc4\x8dinov kodiranja mednarodnega nabora znakov unicode, pri katerem znaki ASCII ostanejo enozlo\xc5\xbeni, ostali znaki pa lahko zasedajo ve\xc4\x8d zlogov.\n_START_SECTION_\nIz zgodovine\n_START_PARAGRAPH_\nNabor je izna\xc5\xa1el Kenneth \xc2\xbbKen\xc2\xab Thompson 2. septembra 1992 med ve\xc4\x8derjo s svojim sodelavcem Robom \xc2\xbbCommanderjem\xc2\xab Pikom. Mo\xc5\xbea nista bila zadovoljna z izvirnim naborom UTF, ki je temeljil na standardu ISO 10646. Ob obedu si je Thompson zamislil bitno pakiranje (bit-packing) novega nabora, ki bi omogo\xc4\x8dal 16-bitne znake. \xc5\xa0e isto no\xc4\x8d je Thompson napisal kodo, Pike pa se je silovito poglobil v zapis C in grafi\xc4\x8dne knji\xc5\xbenice. Naslednji dan je bila koda pripravljena in za\xc4\x8dela sta pretvarjati besedilne datoteke v samem sistemu. Od tu naprej so zgodbo pisali drugi, saj se tvorca nista ukvarjala z zgodovino. (Povzeto po Pikovem elektronskem zapisu, 30. april 2003 )_NEWLINE_V omenjenem viru je zgled kode, ki nakazuje algoritme za obojestransko pretvorbo med tedaj obstoje\xc4\x8dim sistemom UCS in novim.'